
Äriruumi tasuta kasutamise lepingu nr 1/615-T 
ülevõtmine (Narva Spordiklubi Linda,4)
1. ASJAOLUD JA MENETLUSE KÄIK

Narva Linnavalitsuse Linnamajandusameti poole pöördus Narva Kehakultuuri ja Spordiliit, registrikood 80054949, juhatuse liige Ljudmila Ivanova, palvega lubada anda õigused ja kohustused, mis on saadud „Äriruumi tasuta kasutamise lepingu nr 1/615-T“ alusel, mis oli sõlmitud 21.02.2013. a Narva Linnavalitsuse Linnavara- ja Majandusameti (registrikood 75029837), alates 01.04.2013. a Narva Linna Arenduse ja Ökonoomika Ameti (registrikood 75029524), alates 01.03.2015. a Narva Linnavalitsuse Arhitektuuri- ja Linnaplaneerimise Ameti (registrikood 75029820), alates 01.01.2017. a Narva Linnavalitsuse Linnamajandusameti (registrikood 75039729) ning Narva Kehakultuuri ja Spordiliidu, registrikood 80054949, vahel Linda tn 4, Narva, hoone 6. korrusel asuva ruumi nr 187 kasutamiseks, kolmandale isikule – Narva Spordiklubile Linda,4, registrikood 80564231, juhatuse liige Gennadi Igruškin.

Leping Narva Kehakultuuri ja Spordiliiduga oli sõlmitud Narva Linnavalitsuse 20.02.2013 korralduse nr 136-k alusel.

Kasutaja kulul on ruumides rajatud jõusaal. 

Taotlust põhjendatakse asjaoluga, et praegu kõik ruumi kasutusega seotud kulud kannab Narva Spordiklubi Linda, 4.

Taotlusele on lisatud Narva Spordiklubi Linda, 4 avaldus, milles Narva Spordiklubi Linda,4, teatab oma nõusolekust õiguste ja kohustuste ülevõtmiseks 21.02.2013 sõlmitud lepingu nr 1/615-T alusel.

Narva Kehakultuuri ja Spordiliidu taotlust arutati Narva Linnavalitsuse linnavarakomisjoni koosolekul 11.03.2020. a (protokoll nr 3) ning otsustati:

9.1. Nõustuda Narva Kehakultuuri ja Spordiliidu, registrikood 80054949, avaldusega lepingu nr 1/615-T alusel Linda tn 4, Narva hoone 6. korrusel asuva ruumi nr 187 kasutamiseks saadud õiguste ja kohustuste üleandmisega kolmandale isikule – Narva Spordiklubile Linda,4, registrikood 80564231.

9.2. Narva Linnavalitsuse Linnamajandusametil esitada punktis 9.1. nimetatud otsus Narva Linnavalitsusele korralduse vastuvõtmiseks.
2. ÕIGUSLIKUD ALUSED

2.1.
Vastavalt  võlaõigusseaduse § 179 „Lepingupool võib teise lepingupoole nõusolekul anda oma lepingust tulenevad õigused ja kohustused üle kolmandale isikule temaga sõlmitud lepingu alusel, kui seaduses ei ole sätestatud teisiti“.

2.2.
Narva Linnavolikogu 21.06.2005 määruse nr 20 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
2.3.
Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) punktides 7.2 ja 7.2.5 sätestatu alusel võib linnavara sihtasutustele määramata ajaks tasuta kasutusse anda linnavalitsuse korraldusega.

3. OTSUS
3.1.
Nõustuda 21.02.2013. a Äriruumi tasuta kasutamise lepingu nr 1/615-T, mis on sõlmitud Linda tn 4, Narva hoone  6. korrusel asuva ruumi nr 187  kasutamiseks saadud õiguste ja kohustuste üleandmisega kolmandale isikule – Narva Spordiklubile Linda,4, registrikood 80564231.
3.2.
Narva Linnavalitsuse Linnamajandusametil muuta 21.02.2013. a „Äriruumi tasuta kasutamise lepingut nr 1/615-T“ Kasutaja osas.

4.  RAKENDUSSÄTTED

4.1.
Narva Linnavalitsuse Linnamajandusametil teha korraldus teatavaks Narva Kehakultuuri ja Spordiliidule ja Narva Spordiklubile Linda,4.

4.2.
Korraldus jõustub seadusega sätestatud korras.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

